கேள்வி: பார்த்தசாரதி ஐய்யங்கார் - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர், திருச்சிராப்பள்ளி மாவட்டம் குலுமணி என்ற கிராமத்தில் மிராசுதார் கே. சி. சீனிவாச ஐயங்கார் என்பவருக்கு இரண்டாவது மகனாகப் பிறந்தார். பின்னர், சென்னை சட்டக் கல்லூரியில் படித்தார்.
கேள்வி: பார்த்தசாரதி ஐய்யங்கார் - தொழில் பற்றி தகவல் சொல்.
பதில்: இவர், வழக்கறிஞர் சர் அல்லாடி கிருஷ்ணசாமி ஐயரின் கீழ் ஒரு பயிற்சியாளராக தனது வாழ்க்கையைத் தொடங்கி 1926இல் பேரரசின் காவல் சேவைக்கு தேர்வு செய்யப்பட்டார். இவர் தஞ்சாவூர் பகுதிக்கு அனுப்பப்பட்டார். அங்கு இவர் காவல்துறை கண்காணிப்பாளர் (எஸ்.பி), துணை காவல் கண்காணிப்பாளர் (டி.ஐ.ஜி), சென்னை காவல்துறை ஆணையர் பதவிவரை உயர்ந்தார். திருவிதாங்கூர் மாநிலத்தில் காவல்துறைத் தலைவராக நியமிக்கப்பட்ட இவர் 1944-1947 வரை அங்கு பணியாற்றினார். திருவிதாங்கூரில் உள்ள தொழிலாளர்களின் புன்னப்பரா-வயலார் போராட்டம் அடக்குவதற்கு இவர் திவானுடன் இணைந்து பணியாற்றினார். எவ்வாறாயினும், பிரித்தானிய ஆட்சியிலிருந்து இந்தியா சுதந்திரம் பெற்றபோது, இவர் சென்னை மாகாணம் திரும்ப விரும்பினார், பொதுநலவாய இராச்சியம் பணியாற்ற பிரித்தானிய அதிகாரிகள் அளித்த வாய்ப்பை நிராகரித்தார். 1958 ஆம் ஆண்டில், இவர் தில்லிக்குச் சென்று இரயில்வே பாதுகாப்புப் படையின் தலைமை இயக்குநர் பதவிக்கு நியமிக்கப்பட்டு அமைப்பை உருவாக்கினார். இரயில்வே கண்காணிப்புக் குழு வாரியத்தின் இயக்குநராகவும், ஒன்றிய பொது சேவை ஆணையத்தின் பகுதிநேர உறுப்பினராகவும் இருந்தார்.